ปลัดกรุงเทพมหานคร ตรวจเยี่ยมให้กำลังใจเจ้าหน้าที่ประจำศูนย์บริการทางการแพทย์ฉุกเฉิน (ศูนย์เอราวัณ) ในช่วงการแพร่ระบาดของโรคติดเชื้อไวรัสโควิด-19
ปลัดกรุงเทพมหานคร ตรวจเยี่ยมให้กำลังใจเจ้าหน้าที่ประจำศูนย์บริการทางการแพทย์ฉุกเฉิน (ศูนย์เอราวัณ) ในช่วงการแพร่ระบาดของโรคติดเชื้อไวรัสโควิด-19นางศิลปสวย ระวีแสงสูรย์ ปลัดกรุงเทพมหานคร ตรวจเยี่ยมให้กำลังใจบุคลากรที่ปฏิบัติหน้าที่ประจำศูนย์บริการทางการแพทย์ฉุกเฉิน (ศูนย์เอราวัณ) กรุงเทพมหานคร ซึ่งในช่วงการแพร่ระบาดของโรคติดเชื้อไวรัสโคโรนา 2019 (โควิด – 19) ศูนย์เอราวัณ ได้บูรณาการความร่วมมือกับกองบัญชาการตำรวจนครบาล ในการตั้งจุดตรวจคัดกรองประชาชนก่อนเดินทางเข้าสู่พื้นที่กรุงเทพฯ ด้วย โดยเดือน มีนาคม 2563 ศูนย์เอราวัณ มีสถิติการแจ้งเหตุทางสายด่วนการแพทย์ฉุกเฉิน กรุงเทพมหานคร โทร.1646 และสายด่วนการแพทย์ฉุกเฉิน โทร.1669 ทั้งหมด 45,906 ครั้ง รับแจ้งเหตุ 36,281 ครั้ง รองลงมาเป็นการแจ้งเหตุเจ็บป่วยฉุกเฉิน 15,171 ครั้ง แจ้งเหตุฉุกเฉินอื่นๆ 14,004 ครั้ง แจ้งเหตุต่างจังหวัด 594 ครั้ง สายก่อกวน 4,098 ครั้ง ปรึกษาปัญหาสุขภาพ 794 ครั้ง และสอบถามข้อมูลโควิด – 19 (Covid – 19) 1,620 ครั้ง หากประชาชนประสงค์แจ้งเหตุสุขภาพ ขอคำปรึกษาเกี่ยวกับสุขภาพ หรือสงสัยในอาการของโรคติดเชื้อไวรัสโคโรนา 2019 (โควิด – 19) โทร.1646 ได้ ตลอด 24 ชั่วโมง